CELEX: C2006/178/81
Language: sl
Date: 2006-07-29 00:00:00
Title: Zadeva F-67/06: Tožba, vložena  16. junija 2006  — Lesniak proti Komisiji

29.7.2006   
            
            
               SL
            
            
               Uradni list Evropske unije
            
            
               C 178/43
            
         Tožba, vložena 16. junija 2006 — Lesniak proti Komisiji
   (Zadeva F-67/06)
   (2006/C 178/81)
   Jezik postopka: francoščina
   Stranki
   
      Tožeča stranka: Christophe Lesniak (Bruselj, Belgija) (zastopniki: S. Orlandi, A. Coolen, J.-N. Louis in E. Marchal, avocats)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               ugotovi naj se nezakonitost člena 12 Priloge XIII h Kadrovskim predpisom
            
         
               —
            
            
               razglasi naj se za nično odločba z dne 8. avgusta 2005 o imenovanju tožeče stranke za uradnika Evropskih skupnosti, ker določa njegovo razvrstitev v naziv A*6, plačilni razred 2, in začetek njegove delovne dobe v plačilnem razredu od 1. septembra 2005;
            
         
               —
            
            
               Komisiji Evropskih skupnosti naj se naloži plačilo stroškov.
            
         Tožbeni razlogi in bistvene trditve
   Na podlagi uspešno opravljenega natečaja PE/99/A, ki je bil objavljen v času veljavnosti prejšnjih Kadrovskih predpisov, je bila tožeča stranka, prej začasni uslužbenec z nazivom A6 (postal A*10), zaposlena kot uradnik po začetku veljavnosti novih Kadrovskih predpisov in razvrščena v naziv A*6.
   Poleg navajanja tožbenih razlogov, zelo podobnih tistim, zatrjevanim v zadevi F-12/06 (1), tožeča stranka zatrjuje, da bi ga morala Komisija v skladu s členom 5(4) Priloge XIII h Kadrovskim predpisom enako razvrstiti, kot je bil kot začasni uslužbenec. Po mnenju tožeče stranke bi morala ta določba namreč enako veljati za uspešne na splošnih natečajih.
   
      (1)  UL C 86, 8.4.2006, str. 48.